CELEX: 32009R0718
Language: lt
Date: 2009-08-04 00:00:00
Title: 2009 m. rugpjūčio 4 d. Komisijos reglamentas (EB) Nr. 718/2009 dėl tam tikrų prekių klasifikavimo Kombinuotojoje nomenklatūroje

7.8.2009   
            
            
               LT
            
            
               Europos Sąjungos oficialusis leidinys
            
            
               L 205/7
            
         
      KOMISIJOS REGLAMENTAS (EB) Nr. 718/2009
   2009 m. rugpjūčio 4 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugpjūčio 4 d.
      
         
            Komisijos vardu
         
         Ján FIGEĽ
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Keturratė transporto priemonė su elektros varikliu, varoma dviem pakartotinai įkraunamais 12 V akumuliatoriais. Ji apytiksliai 48 cm pločio, 99 cm ilgio ir 58 cm aukščio (nuleidus atlošą), bendras svoris be akumuliatorių yra apytiksliai 34,5 kg (didžiausia leidžiama apkrova yra apytiksliai 115 kg).
                              Transporto priemonė pasižymi šiomis savybėmis:
                              
                                          —
                                       
                                       
                                          horizontalia platforma, jungiančia priekinę ir užpakalinę dalis;
                                       
                                    
                                          —
                                       
                                       
                                          mažais ratais (apytiksliai 2,5 × 19,0 cm) su sandariomis padangomis;
                                       
                                    
                                          —
                                       
                                       
                                          reguliuojama sėdyne be porankių ir rankenų, kurios aukštis gali būti nustatomas viena iš dviejų padėčių, ir
                                       
                                    
                                          —
                                       
                                       
                                          nuleidžiama vairo kolonėle.
                                       
                                    Vairo kolonėlėje yra mažas valdymo įtaisas su sąlyčio jungikliu, garso signalu, akumuliatoriaus galios rodytuvu ir mygtuku, kuriuo nustatomas didžiausias greitis.
                              Autotransporto priemonėje yra dvi nykščiu valdomos greitėjimo, stabdymo ir atbulinės eigos svirtys. Autotransporto priemonės gale yra apsaugos nuo virtimo ratai, kad ji neapvirstų. Joje yra elektroninė dviguba stabdymo sistema.
                              Kai akumuliatoriai visiškai pakrauti, didžiausias ja nuvažiuojamas atstumas yra apytiksliai 16 km ir didžiausias išvystomas greitis yra apytiksliai 6,5 km/h.
                              Autotransporto priemonę galima išardyti į keturias lengvas sudedamąsias dalis. Autotransporto priemonė skirta naudoti namuose, pėsčiųjų takais ir viešosiose erdvėse tokiai veiklai, kaip antai išvykos apsipirkti.
                              
                                  (1) Žr. 1 paveiksliuką.
                           
                        
               
                  8703 10 18
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 8703 10 ir 8703 10 18 atitinkančiais prekių aprašymais.
                  Ši transporto priemonė yra specialios rūšies transporto priemonė skirta žmonėms vežti.
                  Prekė nepriskiriama 8713 pozicijai, kadangi transporto priemonė nėra specialiai sukurta neįgaliems žmonėms vežti ir joje nėra specialios negalią palengvinančios įrangos. (Žr. Suderintos sistemos paaiškinimų 8713 pozicijos paaiškinimus ir Kombinuotosios nomenklatūros paaiškinimų 8713 90 00 subpozicijos paaiškinimus).
                  Todėl transporto priemonė klasifikuotina kaip autotransporto priemonė iš esmės skirta žmonėms vežti, priskiriant KN kodą 8703 10 18.
               
            
                  
                              2.
                           
                           
                              Triratė transporto priemonė su elektros varikliu, varoma dviem pakartotinai įkraunamais 12 V akumuliatoriais. Ji apytiksliai 61 cm pločio, 120 cm ilgio ir 76 cm aukščio (nuleidus atlošą), visas svoris be akumuliatorių yra apytiksliai 46 kg. Didžiausia leidžiama apkrova yra apytiksliai 160 kg.
                              Transporto priemonė pasižymi šiomis savybėmis:
                              
                                          —
                                       
                                       
                                          horizontalia platforma, jungiančia priekinę ir užpakalinę dalis;
                                       
                                    
                                          —
                                       
                                       
                                          mažais ratais (apytiksliai 8,9 × 25,4 cm) su sandariomis padangomis;
                                       
                                    
                                          —
                                       
                                       
                                          reguliuojama sėdyne su porankiais ir rankenomis, kurios aukštis gali būti nustatomas viena iš trijų padėčių, ir
                                       
                                    
                                          —
                                       
                                       
                                          nuleidžiama vairo kolonėle.
                                       
                                    Vairo kolonėlėje yra mažas valdymo įtaisas su akumuliatoriaus matuokliu, sąlyčio jungikliu, mygtukais, kuriais įjungiami žibintai, garso signalu ir mygtuku, kuriuo nustatomas didžiausias greitis.
                              Transporto priemonėje yra dvi nykščiu valdomos greitėjimo, stabdymo ir atbulinės eigos svirtys. Transporto priemonės gale yra apsaugos nuo virtimo ratai, kad ji neapvirstų. Joje yra elektroninė dviguba stabdymo sistema.
                              Kai akumuliatoriai visiškai pakrauti, didžiausias ja nuvažiuojamas atstumas yra apytiksliai 40 km ir didžiausias išvystomas greitis yra apytiksliai 8 km/h.
                              Transporto priemonę galima išardyti į septynias lengvas sudedamąsias dalis. Transporto priemonė skirta naudoti namuose, pėsčiųjų takais ir viešosiose erdvėse tokiai veiklai, kaip antai išvykos apsipirkti.
                              
                                  (1) Žr. 2 paveiksliuką.
                           
                        
               
                  8703 10 18
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 8703 10 ir 8703 10 18 atitinkančiais prekių aprašymais.
                  Ši transporto priemonė yra specialios rūšies transporto priemonė skirta žmonėms vežti.
                  Prekė nepriskiriama 8713 pozicijai, kadangi transporto priemonė nėra specialiai sukurta neįgaliems žmonėms vežti ir joje nėra specialios negalią palengvinančios įrangos. (Žr. Suderintos sistemos paaiškinimų 8713 pozicijos paaiškinimus ir Kombinuotosios nomenklatūros paaiškinimų 8713 90 00 subpozicijos paaiškinimus).
                  Todėl transporto priemonė klasifikuotina kaip transporto priemonė iš esmės skirta žmonėms vežti, priskiriant KN kodą 8703 10 18.
               
            
         
      
                  
                     
               
               
                  
                     
               
            
         (1)  Paveiksliukai pateikiami tik informacijos tikslais.